Након Вујовићевог одласка и доласка новог селектора Јовице Цветковића, Бојиновић је поново заиграо за репрезентацију. Под Цветковићевим вођством је играо са репрезентацијом Србије на Светском првенству 2009. у Хрватској, када је национални тим заузео 8. место. Играо је и код селектора Веселина Вуковића на Светском првенству 2011. у Шведској, када је као капитен предводио селекцију Србије која је заузела 10. место.